CELEX: 62021CN0247
Language: da
Date: 2021-04-20 00:00:00
Title: Sag C-247/21: Anmodning om præjudiciel afgørelse indgivet af Verwaltungsgerichtshof (Østrig) den 20. april 2021 — Luxury Trust Automobil GmbH

5.7.2021   
            
            
               DA
            
            
               Den Europæiske Unions Tidende
            
            
               C 263/9
            
         
      Anmodning om præjudiciel afgørelse indgivet af Verwaltungsgerichtshof (Østrig) den 20. april 2021 — Luxury Trust Automobil GmbH
      (Sag C-247/21)
      (2021/C 263/12)
      Processprog: tysk
      
         Den forelæggende ret
      
      Verwaltungsgerichtshof
      
         Parter i hovedsagen
      
      
         Sagsøger: Luxury Trust Automobil GmbH
      
         Sagsøgte: Finanzamt Österreich og Dienststelle Baden Mödling
      
         Præjudicielle spørgsmål
      
      
                  1)
               
               
                  Skal artikel 42, litra a), i Rådets direktiv 2006/112/EF af 28. november 2006 om det fælles merværdiafgiftssystem (1), sammenholdt med artikel 197, stk. 1, litra c), i direktivet (for så vidt som affattet i Rådets direktiv 2010/45/EU (2) af 13.7.2010) fortolkes således, at modtageren også er udpeget som betalingspligtig for momsen, når der anføres følgende i fakturaen, der ikke angiver moms: »afgiftsfri trepartstransaktion inden for Fællesskabet«?
               
            
                  2)
               
               
                  Såfremt det første spørgsmål besvares benægtende:
                  
                              a)
                           
                           
                              Kan en sådan fakturaoplysning gyldigt berigtiges efterfølgende (ved følgende angivelse: »trepartstransaktion inden for Fællesskabet i henhold til UStG’s artikel 25. Afgiftsskylden overgår til modtageren af varen«)?
                           
                        
                              b)
                           
                           
                              Kan en berigtigelse kun være gyldig, hvis den berigtigede faktura kommer frem til fakturamodtageren?
                           
                        
                              c)
                           
                           
                              Har berigtigelsen tilbagevirkende kraft fra det tidspunkt, hvor den oprindelige faktura blev udfærdiget?
                           
                        
            
                  3)
               
               
                  Skal artikel 219a i direktiv 2006/112/EF (som affattet i Rådets direktiv 2010/45/EU af 13.7.2010 og berigtigelsen (3) i EUT L 299/46 af 17.11.2010) fortolkes således, at fakturaen skal udstedes efter reglerne i den medlemsstat, hvis bestemmelser ville skulle anvendes, hvis der i fakturaen endnu ikke er udpeget en »modtager« som betalingspligtig for momsen; eller er det bestemmelserne i den medlemsstat, hvis bestemmelser ville skulle anvendes, hvis det antages, at der gyldigt er udpeget en »modtager« som betalingspligtig for momsen, der skal finde anvendelse?
               
            
         (1)  EUT 2006, L 347, s. 1.
      
      
         (2)  Rådets direktiv 2010/45/EU af 13.7.2010 om ændring af direktiv 2006/112/EF om det fælles merværdiafgiftssystem for så vidt angår faktureringsreglerne (EUT 2010, L 189, s. 1).
      
         (3)  Berigtigelse af direktiv 2010/45 om ændring i direktiv 2006/112 (EUT 2010, L 299, s. 46).